เรื่องร้องเรียน (ป้าย,เสียงรบกวน) วันที่ 2023-01-16 04:19:24 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001791

ขอให้แก้ไขปัญหาเสียงดังจากรถเร่จำหน่ายกับข้าว ผัก ผลไม้ บริเวณภายในซอยวิภาวดีรังสิต 46  แขวงลาดยาว เขตจตุจักร กรุงเทพมหานคร เนื่องจากผู้ร้องแจ้งว่าบริเวณดังกล่าวมักจะมีรถเร่จำหน่ายกับข้าว ผัก ผลไม้ เข้าไปเร่ขายในช่วงเวลาประมาณ 08.30น. เป็นประจำทุกวัน ล่าสุดพบเห็นในวันที่ 15 มกราคม 2566 เวลา 08.32น. เป็นรถยนต์บรรทุกส่วนบุคคล (กระบะแค็บ)  สีบรอนซ์เทา (ไม่ทราบหมายเลขป้ายทะเบียนทราบเพียงหมวดจังหวัดเป็นกรุงเทพมหานคร) ทำให้ผู้ร้องและประชาชนในพื้นที่ได้รับความรำคาญต้องทนฟังเสียงดังจากรถเร่จำหน่ายกับข้าว ผัก ผลไม้ดังกล่าว ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 10 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาเสียงดังบริเวณดังกล่าวด้วย  เพื่อบรรเทาความเดือดร้อนของผู้ร้องและประชาชนในพื้นที่ต่อไป เบื้องต้นได้ติดต่อแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 แล้ว
หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111 #1555 #citydata